

18-04-2012

**Fremtidens legepladser:**

**Nytænkning og udvikling!**

***Legepladser er tit en "eftertanke", når man planlægger byrum og boligområder. Står det til arkitekt Lena Ohlsen, skal legepladser tænkes ind fra starten og spille en større rolle.***

"Mange af mine arkitektkolleger, har med god grund, fokus et andet sted end på ting som legepladser, boldbure og boldbaner, når de udformer planer for byrum eller arbejder med boligområder," siger Lena Ohlsen. "Det er helt naturligt, at man ikke kan være ekspert i alt, og derfor er jeg glad for, at jeg nu kan bidrage til, at legepladser og boldbaner ikke alene bliver tænkt ind fra starten, men også tænkt på ny. Man kan sagtens skræddersy en løsning uden at sprænge budgettet."

Som arkitekt hos Uno Koncept i Solrød har Lena Ohlsen fået mulighed for at videreføre sine ideer om, hvordan legepladser og sportsfaciliteter kan inspirere til leg og bevægelse og samtidig være et æstetisk plus for det område, de skal indgå i. Metoderne kan være meget simple.

"Man kan for eksempel gå et skridt videre end standardløsningerne og få produceret særlige redskaber, der er tilpasset projektet. Eller man kan tage traditionelle legeredskaber og få dem malet, så de ændrer udtryk og kommer i balance med omgivelserne. Det behøver ikke være kostbart, og som rådgiver og udvikler for Uno kan jeg tage dialogen med arkitekterne," siger Lena.

Visionen for både Lena Ohlsen og Uno Koncept er at give hele emnet løft i "hierarkiet", så legepladser og fællesarealer bliver en naturlig del af den kreative proces for arkitekterne, og at arkitekterne ikke går glip af nogle relevante muligheder, fordi de ikke har hørt om dem.

Lena Ohlsen: "Ved at tilbyde en arkitektonisk rådgivning fra projektstart, kan UNO være med at skabe funktionelle og spændende legepladser. Til glæde for arkitekter, bygherrer og – ikke mindst – de daglige brugere, der forhåbentlig får en bedre æstetisk oplevelse og en løsning, der fungerer og inspirerer – også i det lange løb."

For yderligere information:

Sara Eklund, marketingchef, Uno Koncept A/S

70 20 60 70, 23 29 25 55, e-mail: se@uno.dk

Kenneth Lyngsøe, adm. direktør, Uno Koncept A/S

70 20 60 70, 21 29 60 71, e-mail: kl@uno.dk

[**Uno Koncept A/S**](http://www.uno.dk) er etableret i 2004 og har siden starten tilbudt enestående løsninger inden for legeredskaber og -pladser, multibaner, boldbure, udendørs fitness og innovative belægninger.
Uno tilbyder en unik rådgivning indenfor planlægning og udvikling af legepladser og aktivitetsrum
- og kan hjælpe tegnestuer med at kvalificere byrums- og landskabsopgaver fra projektstart til den endelige løsning.